
Augstākā līmeņa domēna ".lv" reģistra un elektroniskās numurēšanas sistēmas uzturētājam izvirzāmās prasības un tā atzīšanas kārtība, un prasības domēnu vārdu reģistrācijas datubāzei
Izdoti saskaņā ar Elektronisko sakaru likuma 4. panta trešo daļu un Nacionālās kiberdrošības likuma 23.panta sesto daļu
I. Vispārīgie jautājumi
· 1. Noteikumi nosaka:
· 1.1. augstākā līmeņa domēna ".lv" reģistra un elektroniskās numurēšanas sistēmas uzturētājam (turpmāk – reģistra uzturētājs) izvirzāmās prasības, kā arī tā atzīšanas kārtību;
· 1.2. prasības domēnu vārdu reģistrācijas datubāzei (turpmāk - reģistram), kas piemērojamas augstākā līmeņa domēna ".lv" reģistra uzturētājam un domēnu vārdu reģistrācijas pakalpojumu sniedzējiem.
· 2. Reģistrā elektroniskā veidā uzglabā augstākā līmeņa domēnā ".lv" reģistrēto domēna vārdu un elektroniskās numurēšanas sistēmā reģistrēto tālruņa numuru (turpmāk – numuri) tehniskos un administratīvos datus.
· 3. Reģistra uzturētājs var būt Latvijas Republikas komercreģistrā reģistrēts komersants vai Latvijas Republikas zinātnisko institūciju reģistrā reģistrēta zinātniskā institūcija.
· 4. Reģistratūra šo noteikumu izpratnē ir juridiska persona vai saimnieciskās darbības veicējs, kurš noslēdzis ar reģistra uzturētāju līgumu par domēna vārdu reģistrācijas starpnieka pakalpojumu sniegšanu.
· 4.1 Termins “domēnu vārdu reģistrācijas pakalpojumu sniedzējs” šajos noteikumos tiek lietots atbilstoši  Nacionālās kiberdrošības likuma 1.panta 3.punktam.
· 5. Elektroniskās numurēšanas sistēmas (ENUM) pakalpojumu sniedzējs šo noteikumu izpratnē ir elektronisko sakaru komersants, kam piešķirti numerācijas resursi balss telefonijas pakalpojumu sniegšanai un kas noslēdzis ar reģistra uzturētāju līgumu par elektroniskās numurēšanas sistēmas (ENUM) izmantošanu.
· 6. Reģistra uzturētāja maiņa neietekmē iepriekš reģistrēto domēna vārdu un numuru statusu.
II. Prasības reģistra uzturētājam
· 6.1 Reģistra uzturētājs, lai veicinātu domēna vārdu sistēmas drošību, stabilitāti un noturību, nodrošina precīzu un pilnīgu domēnu vārdu reģistrācijas datu vākšanu un uzturēšanu īpaši tam paredzētā reģistrā. Reģistrā uzkrāto informāciju apstrādā atbilstoši normatīvajiem aktiem par personas datu apstrādi.
· 6.2 Reģistra uzturētājs domēna vārdu lietotājiem un kontaktpersonām pieprasa un reģistrā glabā informāciju, kas nepieciešama un pietiekama lietotāju identificēšanai un saziņai ar tiem. Šāda informācija ietver:
· 6.21. domēna vārdu;
· 6.22. reģistrācijas datumu;
· 6.23. domēna vārda lietotāja vārdu un uzvārdu vai nosaukumu, e-pasta adresi un tālruņa numuru;
· 6.24. domēna vārda kontaktpersonu e-pasta adresi un tālruņa numuru, ja tie atšķiras no domēna vārda lietotāja e-pasta adreses un tālruņa numura.
· 7. Reģistra uzturētājs, uzturot reģistru, ievēro šādus nosacījumus:
· 7.1. nodrošina nepārtrauktu augstākā līmeņa domēna ".lv" zonas pieejamību Latvijas un ārvalstu lietotājiem;
· 7.2. nodrošina nepārtrauktu elektroniskās numurēšanas sistēmas (ENUM) zonas pieejamību;
· 7.3. veic nepieciešamos tehniskos un organizatoriskos pasākumus reģistra aizsardzībai pret drošības apdraudējumiem;
· 7.4. sadarbībā ar Pasaules Intelektuālā īpašuma organizāciju izveido alternatīvu ārpustiesas strīdu izšķiršanas procedūru, lai izskatītu trešo pušu prasības pret domēna vārdu reģistrētājiem.
· 7.5. lai novērstu un apkarotu domēnu vārdu sistēmas ļaunprātīgu izmantošanu, kā arī novērstu un atklātu kiberincidentus, sniedz tiesībaizsardzības iestādēm, kiberincidentu novēršanas institūcijām un citām kompetentajām iestādēm to normatīvajos aktos noteikto funkciju veikšanai, piekļuvi konkrēta domēna vārda reģistrācijas datiem, tostarp nepubliskajiem datiem, kas vajadzīgi prasītās piekļuves mērķim, kā arī bez nepamatotas kavēšanās, bet ne vēlāk kā 72 stundu laikā pēc piekļuves pieprasījumu saņemšanas atbild uz tiem;
· 7.6. gadījumos, kas saistīti ar domēnu vārdu sistēmas pārkāpumiem privāto tiesību jomā, sniedz fiziskām un juridiskām personām pēc to pamatotiem pieprasījumiem piekļuvi konkrēta domēna vārda reģistrācijas datiem, tostarp nepubliskajiem datiem, kas vajadzīgi prasītās piekļuves mērķim, kā arī bez nepamatotas kavēšanās, bet ne vēlāk kā viena mēneša laikā no pieprasījuma saņemšanas atbild uz tiem.
· 8. Reģistra uzturētājs reģistrē domēna vārdus, ievērojot šādus nosacījumus:
· 8.1. nodrošina vienlīdzīgu, caurskatāmu un nediskriminējošu attieksmi pret visiem domēna vārdu pieteicējiem, lietotājiem un reģistratūrām;
· 8.2. domēna vārdus reģistrē iesniegumu saņemšanas secībā. Minētie iesniegumi sagatavojami un iesniedzami šo noteikumu 9.11. apakšpunktā noteiktajā kārtībā;
· 8.3. nodrošina tiešsaistē reģistra uzturētāja tīmekļvietnē vismaz šādu informāciju:
· 8.3.1. ziņas par atsevišķi pieprasītā otrā līmeņa domēna vārda reģistrācijas statusu;
· 8.3.2. atsevišķi pieprasītā otrā līmeņa domēna vārda aktuālo kontaktinformāciju, ja domēna vārda lietotājs ir juridiska persona vai valsts vai pašvaldības institūcija;
· 8.3.3. šo noteikumu 9.11., 9.12., 9.13., 9.14. un 9.15. apakšpunktā minētos dokumentus un ar tiem saistītās procedūras.
· 9. Reģistra uzturētājs reģistrē numurus elektroniskās numurēšanas sistēmā (ENUM), ievērojot šādus nosacījumus:
· 9.1. nodrošina vienlīdzīgu, caurskatāmu un nediskriminējošu attieksmi pret visiem elektroniskās numurēšanas sistēmas (ENUM) pakalpojumu sniedzējiem;
· 9.2. apstrādā elektroniskās numurēšanas sistēmas (ENUM) pakalpojumu sniedzēju iesniegtos numuru reģistrācijas pieteikumus to saņemšanas secībā.
· 9.1 Reģistra uzturētājs, lai nodrošinātu augstākā līmeņa domēna ".lv" reģistra un elektroniskās numurēšanas sistēmas uzturēšanu, izstrādā un ievieš:
· 9.11. domēna vārdu lietošanas tiesību piešķiršanas, piešķiršanas atteikuma, pagarināšanas un ar domēna vārda lietotāju noslēgtā līguma izbeigšanas kārtību; 
· 9.12. kārtību, kādā risināmi strīdi par domēna vārdu lietošanas tiesībām;
· 9.13. reģistra uzturētāja un reģistratūras līguma projektu;
· 9.14. reģistra uzturētāja un elektroniskās numurēšanas sistēmas (ENUM) pakalpojumu sniedzēja līguma projektu;
· 9.15. rīcībpolitiku un procedūras, tostarp verifikācijas procedūras, lai nodrošinātu, ka reģistrā ir iekļauta precīza un pilnīga informācija un nodrošināta datu aizsardzības prasībām atbilstoša datu izpaušana;
· 9.16. plānotos pakalpojuma kvalitātes parametrus (piemēram, vidējo iesnieguma apstrādes laiku, laiku, kāds nepieciešams izmaiņu atspoguļošanai zonas datnē, domēna vārdu sistēmas drošības paplašinājuma (DNSSEC) parametrus);
· 9.17. metodiku maksas noteikšanai par augstākā līmeņa domēnā ".lv" reģistrēto domēna vārdu lietošanas tiesību piešķiršanu un pagarināšanu un elektroniskās numurēšanas sistēmā (ENUM) reģistrēto numuru uzturēšanu (metodikas mērķis ir pakalpojuma izmaksām tuvinātas maksas noteikšana).
· 9.2 Rīcībpolitikā un procedūrās, kas norādītas šo noteikumu 9.15. apakšpunktā, cita starpā nosaka, ka:
· 9.21. datu verifikāciju var veikt domēna vārda reģistrācijas laikā vai pēc domēna vārda reģistrācijas;
· 9.22. datu verifikācija ir samērīga, atspoguļo nozarē izmantotās paraugprakses un, ciktāl tehniski iespējams, elektroniskās identifikācijas jomā pieejamos risinājumus;
· 9.23. tiek nodrošināta domēna vārda lietotāja vismaz viena saziņas līdzekļa verifikācija;
· 9.24. datu verifikācija var ietvert domēna vārda lietotāja identitāti apliecinošu dokumentu pārbaudi;
· 9.25. ja domēna vārdu reģistrācijas datu izpaušana tiek organizēta caur konkrētu saskarni, portālu vai citu tehnisku rīku, tad norāda to;
· 9.26. piekļuve šo noteikumu 7.5., 7.6., 8.3.1. un 8.3.2. apakšpunktā norādītajiem datiem tiek nodrošināta bez maksas.
· 10. Reģistra uzturētājs šo noteikumu 9.11., 9.12., 9.13. un 9.14. apakšpunktā minēto dokumentu izstrādē nodrošina sabiedrības un ieinteresēto pušu līdzdalību.
· 11. Ja tiek sagatavota šo noteikumu 9.11., 9.12., 9.13. un 9.14. apakšpunktā minēto dokumentu grozījumu projektu publiskā apspriešana, reģistra uzturētājs iesniedz dokumentu projektus izvērtēšanai Satiksmes ministrijā. Pēc Satiksmes ministrijas pieprasījuma reģistra uzturētājs sniedz skaidrojumus par paredzētajiem grozījumiem un, ja nepieciešams, precizē attiecīgo dokumentu grozījumu projektus.
· 12. Reģistra uzturētājs šo noteikumu 9.15., 9.16. un 9.17. apakšpunktā minēto dokumentu grozījumu projektus iesniedz izvērtēšanai Satiksmes ministrijā. Satiksmes ministrija ir tiesīga lūgt skaidrojumus par paredzētajiem grozījumiem un ierosināt precizēt projektus.
· 12.1 Domēnu vārdu reģistrācijas pakalpojumu sniedzējam attiecībā uz to pārvaldībā esošajiem domēna vārdiem ir pienākums ieviest un izpildīt šo noteikumu 6.1, 6.2 punktā un 7.3., 7.5., 7.6. un 9.15. apakšpunktā noteiktās prasības, kā arī bez nepamatotas kavēšanās pēc domēna vārda reģistrācijas publiskot domēnu vārdu reģistrācijas datus, kuri nav persondati, un šo noteikumu 9.15. apakšpunktā minētos dokumentus. Šajā nolūkā reģistra uzturētājs un domēnu vārdu reģistrācijas pakalpojumu sniedzējs savstarpēji sadarbojas.
· 13. Reģistra uzturētājs slēdz sadarbības līgumus ar reģistratūrām un  uzrauga reģistratūras līguma izpildi. Reģistra uzturētājs sadarbības līgumā ar reģistratūrām iekļauj šo noteikumu 6.1, 6.2 punktā un 7.3., 7.5., 7.6. un 9.15. apakšpunktā noteiktās prasības ar mērķi nedublēt domēna vārdu reģistrācijas datu vākšanu, ja vien tas ir tehniski iespējams. Uz sadarbības līguma pamata veikta cita datu apstrāde, piemēram, datu nodošana, glabāšana, automātiska datu ievade un atjaunināšana un ar to saistītās administratīvās un tehniskās darbības nav uzskatāmas par dublētu datu vākšanu. Reģistratūrai ir pienākums nodrošināt, ka tās pilnvarotās personas, domēnu vārdu reģistrācijas pakalpojumu sniedzēji, uzņemas tādas pašas saistības, kādas reģistratūrai noteiktas šajos noteikumos un sadarbības līgumā.
· 14. Reģistra uzturētājs divas reizes gadā – līdz 31. janvārim un 31. jūlijam – iesniedz Satiksmes ministrijā pārskatu par iepriekšējo pusgadu. Pārskatā norāda:
· 14.1. piešķirto, atteikto un pagarināto domēna vārdu un numuru lietošanas tiesību skaitu;
· 14.2. saskaņā ar šo noteikumu 7.4. apakšpunktu izveidotās ārpustiesas strīdu izšķiršanas procedūras ietvaros reģistra uzturētājam iesniegto un izskatīto sūdzību skaitu;
· 14.3. statistisko informāciju par:
· 14.3.1. domēna vārdu reģistrēšanas vidējo laiku;
· 14.3.2. kopējo reģistrēto domēna vārdu un numuru skaitu un izbeigto līgumu skaitu, atsevišķi norādot domēna vārdu skaitu, kuri reģistrēti, izmantojot reģistratūru pakalpojumus;
· 14.3.3. reģistrācijas atteikumu skaitu;
· 14.3.4. tās sistēmas darbības pārtraukumiem, kura nodrošina pakalpojuma sniegšanu, šo pārtraukumu ilgumu un iemesliem;
· 14.3.5. iekšējā drošības audita atzinumu par pakalpojumu sniegšanā izmantotās infrastruktūras darbību.
· 15. Reģistra uzturētājs ne retāk kā reizi divos gados līdz 31. janvārim iesniedz Satiksmes ministrijā sertificēta informācijas sistēmas drošības auditora drošības audita pārskatu par iepriekšējo pārskata periodu.
· 16. Reģistra uzturētājs pēc Satiksmes ministrijas pieprasījuma sniedz papildu pārskatus un informāciju par jautājumiem, kas saistīti ar augstākā līmeņa domēna ".lv" reģistra un elektroniskās numurēšanas sistēmas (ENUM) darbību.
· 17. Reģistra uzturētājs, kas plāno pārtraukt savu darbību, par to informē Satiksmes ministriju vismaz sešus mēnešus iepriekš un iesniedz plānu reģistra uzturētāja maiņai.
III. Reģistra uzturētāja atzīšana
· 18. Reģistra uzturētājs Satiksmes ministrijā rakstiski iesniedz iesniegumu reģistra uzturētāja atzīšanai. Iesniegumam pievieno:
· 18.1. informāciju par reģistra uzturētāja iekļaušanu Interneta vārdu un numuru piešķires korporācijas domēnu vārdu saknes serveru datubāzē, kā arī Interneta vārdu un numuru piešķires korporācijas apliecinājumu;
· 18.2. informāciju par iepriekšējo pieredzi domēna vārdu un numuru pakalpojumu sniegšanā;
· 18.3. sertificēta informācijas sistēmas ārējā drošības audita atzinumu par pakalpojumu sniegšanā izmantotās infrastruktūras darbību, kas sagatavots pēdējā mēneša laikā pirms iesniegšanas;
· 18.4. personu datu apstrādes sistēmas audita atzinumu par to, ka reģistra uzturētājs nodrošina fizisko personu datu apstrādi atbilstoši normatīvajiem aktiem par fizisko personu datu aizsardzību, kas sagatavots pēdējā mēneša laikā pirms iesniegšanas;
· 18.5. domēna vārdu lietošanas tiesību piešķiršanas, piešķiršanas atteikuma, pagarināšanas un ar domēna vārda lietotāju noslēgtā līguma izbeigšanas kārtību;
· 18.6. informāciju par kārtību, kādā risināmi strīdi par domēna vārdu lietošanas tiesībām;
· 18.7. reģistra uzturētāja un reģistratūras līguma projektu;
· 18.8. reģistra uzturētāja un elektroniskās numurēšanas sistēmas (ENUM) pakalpojumu sniedzēja līguma projektu;
· 18.9. plānotos pakalpojuma kvalitātes parametrus (piemēram, vidējais iesnieguma apstrādes laiks, laiks, kāds nepieciešams izmaiņu atspoguļošanai zonas datnē, domēna vārdu sistēmas drošības paplašinājuma (DNSSEC) parametri);
· 18.10. metodiku maksas noteikšanai par augstākā līmeņa domēnā ".lv" reģistrēto domēna vārdu lietošanas tiesību piešķiršanu un pagarināšanu un elektroniskās numurēšanas sistēmā (ENUM) reģistrēto numuru uzturēšanu (metodikas mērķis ir pakalpojuma izmaksām tuvinātas maksas noteikšana).
· 19. Satiksmes ministrija izvērtē šo noteikumu 18. punktā minēto iesniegumu un tam pievienotos dokumentus un Administratīvā procesa likumā noteiktajā kārtībā pieņem lēmumu par reģistra uzturētāja atzīšanu vai par atteikumu atzīt reģistra uzturētāju.
· 20. Atzīt par spēku zaudējušiem Ministru kabineta 2014. gada 1. jūlija noteikumus Nr. 366 "Augstākā līmeņa domēna ".lv" reģistra un elektroniskās numurēšanas sistēmas uzturētājam izvirzāmās prasības un tā atzīšanas kārtība" (Latvijas Vēstnesis, 2014, 130. nr.; 2019, 108. nr.).
Informatīva atsauce uz Eiropas Savienības direktīvām
· Šajos noteikumos iekļautas tiesību normas, kas izriet no Eiropas Parlamenta un Padomes 2022. gada 14. decembra Direktīvas (ES) 2022/2555, ar ko paredz pasākumus nolūkā panākt vienādi augstu kiberdrošības līmeni visā Savienībā un ar ko groza Regulu (ES) Nr. 910/2014 un Direktīvu (ES) 2018/1972 un atceļ Direktīvu (ES) 2016/1148.

